D'on és la Laia Abril?
Laia Abril (Barcelona, 1986) és una fotògrafa, escriptora i artista multimèdia, amb una obra relacionada amb el moviment feminista. El seu llibre The Epilogue (2014) documenta les víctimes indirectes dels trastorns alimentaris.
Abril va néixer a Barcelona el 1986, on es va llicenciar en periodisme. Es va traslladar a Nova York per estudiar fotografia al Centre Internacional de Fotografia. El 2009 es va matricular al centre de recerca Fabrica, residència artística de Benetton a Itàlia, on va treballar com a fotògrafa i consultora fotogràfica a la revista Colors durant quatre anys.
Des de l'abril del 2010 ha estat treballant en projectes que exploren el tema dels trastorns alimentaris i ha realitzat treballs com el curt «A Bad Day», el qual tracta sobre una noia jove que lluita contra la bulímia; Thinspiration, la qual explora l'ús de la fotografia en llocs web que promouen l'anorèxia nerviosa, i The Epilogue, que documenta a les víctimes indirectes dels trastorns alimentaris, a través de la història de la família Robinson i les conseqüències de la mort de Cammy Robinson a causa de la bulímia.
El crític Sean O'Hagan, va escriure a The Guardian sobre The Epilogue que "és un llibre ombrívol i emotiu ... dens i gratificant ... A vegades, la seva lectura és dolorosa, per aquest motiu a vegades l'he de deixar per prendre un respir. Però sempre hi acabo tornant". The Epilogue va ser seleccionat per a la categoria de Primer PhotoBook de la Paris Photo-Aperture Foundation PhotoBook Awards el 2014.
Els seus altres projectes inclouen Femme Love, basat en una comunitat lesbiana jove a Brooklyn; Last Cabaret basat en un club de sexe a Barcelona, i The Asexuals Projecte, una pel·lícula documental sobre l'asexualitat.
Aquesta és una selecció d'algunes de les exposicions en les quals ha participat:
De Barcelona.